**Poziv za učenike za sudjelovanju u programu Erasmus+**

**UMJETNICI ZA UMJETNIČKO OBRAZOVANJE 11**

**Škola primijenjene umjetnosti i dizajna, Zadar**

* ***Opis projekta i ciljevi:***

Hrvatsko društvo likovnih umjetnika (HDLU) je najveća nacionalna strukovna udruga za likovne i multimedijalne umjetnike osnovana 1868. godine i okuplja preko 2000 članova iz cijele Hrvatske. HDLU već jedanaestu godinu zaredom provodi projekt **UMJETNICI ZA UMJETNIČKO OBRAZOVANJE** koji se u **cijelosti financira u okviru EU projekta Erasmus+.**

U projektu, HDLU surađuje sa 6 škola iz Hrvatske:

* Škola primijenjene umjetnosti i dizajna, Zagreb
* [Škola primijenjene umjetnosti i dizajna Osijek](https://www.google.com/url?sa=t&rct=j&q=&esrc=s&source=web&cd=1&cad=rja&uact=8&ved=0CB8QFjAAahUKEwjJ4dih5_jHAhUHThQKHfLcBsg&url=http%3A%2F%2Fwww.umjetnicka-skola-osijek.hr%2F&usg=AFQjCNHhj-5XkreaUZdz2hMQsBSbKvajVA&sig2=tJ620w-NiK-x8QTsz3EHOQ)
* Škola primijenjene umjetnosti i dizajna, Pula
* Škola likovnih umjetnosti, Split
* Škola za primijenjenu umjetnost u Rijeci
* Škola primijenjene umjetnosti i dizajna, Zadar

Kroz projekt će se učenicima usmjerenja **slikarskog i grafičkog dizajna** omogućiti **stručno usavršavanje u Kaunasu (Litva)** u **trajanju od 16 dana** u obliku **radnog iskustva** sa stranim umjetnikom u njegovom ateljeu (oko 2-3 učenika istovremeno kod 1 mentora) i **kulturološkog programa** u Kaunasu.

Mobilnost se planira održati: **od 22. 2. – 9. 3. 2026.**

Promjena datuma putovanja je moguća ukoliko je epidemiološka ili sigurnosna situacija u državi nepovoljna.

Svrha projekta je **dodatno usavršiti stečena znanja učenika** te ih pripremiti za tržište rada. Cilj je učenike učiniti **konkurentnijima pri upisu na fakultet** i/ili pri budućem zaposlenju u struci. Također, kroz projekt učenicima se želi ponuditi **mogućnost iskustva rada u inozemstvu**, usavršavanje **stručnog stranog jezika** te upoznavanje **novih kultura.** Iskustvo predstavlja i doprinos **osamostaljenju** i razvoju **snalažljivosti** učenika u novim situacijama.

* ***Koji se troškovi pokrivaju?***

HDLU će **osigurati pokrivanje sljedećih troškova**:

* trošak **puta** javnim prijevozom, povratno putovanje
* trošak **smještaja** (dijeljene sobe sa ostalim učenicima iz svoje škole, hostelski smještaj)
* trošak **hrane** (plaćeni obroci i/ili džeparac za 3 obroka dnevno)
* **mentora** i **materijal** za rad tijekom usavršavanja
* **kulturološki** program
* **putno** osiguranje

u okviru maksimalnih iznosa odobrenih u okviru EU projekta.

Uz učenike, HDLU će osigurati troškove **1 osobi u pratnji** za cijelu grupu učenika na mobilnosti. Osoba u pratnji je nastavnik škole prema odabiru škole.

* ***Od čega se sastoji mobilnost?***

**Mobilnost se sastoji od:**

1. **10 dana stručne prakse** u umjetničkom ateljeu pod direktnim nadzorom mentora-umjetnika gdje učenici asistiraju u poslovima vezanim uz produkciju slike odnosno skulpture. U okviru prakse jedan dan je posvećen organizaciji završne izložbe radova kao dio praktičnog iskustva relevantnog za umjetnika (likovni postav izložbe, prezentacijske vještine, komunikacija na stranom jeziku itd.).

**SADRŽAJ PRAKSE ZA SLIKARSKE DIZAJNERE**: sastavljanje blind rama, napinjanje platna, impregnacija platna, prenošenje skice na platno, miješanje boja, nanošenje osnovne boje na platno, održavanje alata za rad, sudjelovanje u umjetničko-kreativnom procesu te sudjelovanje na završnoj izložbi učeničkih radova.

**SADRŽAJ PRAKSE ZA GRAFIČKE DIZAJNERE**: izrada matrica za grafičke tehnike: određivanje formata, obrada matrice, nanošenje boje na matricu, otiskivanje, rad s grafičkim prešama, signatura, oprema grafičkog lista (paspartu), održavanje alata za rad; crtanje i slikanje ilustracija, korištenje novih grafičko-digitalnih tehnika i softvera, sudjelovanje u umjetničko-kreativnom procesu te sudjelovanje na završnoj izložbi učeničkih radova.

1. **4 dana kulturoloških aktivnosti**: organizirani posjeti muzejima i galerijama prema preporukama partnera-primatelja, organizirani razgled grada uz lokalnog vodiča, organizirani artist-talkovi i predstavljanje umjetničkog portfolija lokalnih umjetnika; procedura upoznavanja okoline, svladavanje rute hotel-atelje te upoznavanje s partnerima-primateljima i mentorima, jer su im dodatna dva dana potrebna samo za putovanje. Ukupno trajanje njihove mobilnosti je 16 dana, od čega je 10 dana stručne prakse.
2. **2 dana za putovanje** (dolazak i odlazak), smještaj u hotel, upoznavanje okoline.

* ***Tko se sve može prijaviti?***

Prijaviti se mogu učenici:

* **završnih (4.) razreda. Iznimno, prema procjeni škole mogu se prijaviti i učenici 3. razreda.**
  + koji se obrazuju za zanimanje **grafički dizajner** ili **slikarski dizajner.**

Poželjno je da grupa učenika bude raznovrsna, ukoliko to kurikulum škole dopušta.

* ***Kako se možete prijaviti?***

Kako biste se prijavili potrebno je dostavite sljedeće:

* ispunjenu **prijavnicu**
* **umjetničku mapu** (mapa se sastoji od najmanje 5 oglednih radova koje donosite sa sobom pred komisiju, Iznimno, digitalne ili fotografije fizički nedostupnih radova šaljete na mail bojbrk@gmail.com)

Najkasnije **do 31. 10. 2025.** popunjavanjem prijavnice na <https://forms.gle/v4HBGhRKFQoXwxKH9>

* ***Kako će se odabirati učenici za sudjelovanje u projektu?***

Odabir učenika vršit će se prema sljedećoj proceduri:

1. škola objavljuje poziv na iskaz interesa učenicima, oglasnoj ploči, na web stranicama škole i satu razredne nastave te predstavlja mogućnost mobilnosti na roditeljskim sastancima;
2. svaki učenik koji je zainteresiran i zadovoljava kriterije može se prijaviti za sudjelovanje
3. škola uspostavlja *Odbor za odabir učenika za mobilnost* koji se sastoji od:

Marjana Bakmaz, prof. (ravnateljica)

Marina Parać, prof. (profesor engleskog jezika)

Veronika Šindilj, prof. (nastavnik stručnih predmeta)

\*Bojana Vukojević, prof. (školski koordinator projekta)

1. Odbor vrednuje prijavljene učenike prema sljedećim kriterijima:

(a) **kvaliteta umjetničkog izričaja i dosadašnjeg stručnog rada** - prema umjetničkoj mapi

(b) **poznavanje engleskog jezika** - prema ocjeni u dosadašnjem školovanju

(c) **uzorito ponašanje** - uvid u neopravdane sate i opomene te opći dojam nastavnika.

1. Odbor će **objaviti listu** odabranih učenika (oglasna ploča, web stranice) najkasnije do **14.11.2025.**
2. Odbor će odabrati najviše 9 učenika i najviše 3 za listu čekanja, u slučaju odustajanja.

* ***Koje su obaveze učenika?***

Svaki učenik dužan je:

* potpisati **policu osiguranja**
* potpisati **Ugovor o dodjeli financijske potpore** (potpisuju učenici)
* prije odlaska na mobilnost potpisati **Sporazum o učenju** u kojem je definiran plan stručne prakse i obaveze učenika i mentora
* redovito **sudjelovati u praksi i na organiziranim kulturnim aktivnostima** u punom trajanju aktivnosti
* komunicirati s mentorima i nastavnicima u pratnji
* učenici se potiču da fotografije sa boravka na mobilnosti stave na Facebook stranicu koja će pratiti provedbu projekta
* po završetku prakse podnijeti **Izvješće sudionika** kojim ocjenjuje projekt.
* **pridržavati se svih epidemioloških mjera** koje će biti na snazi u trenutku mobilnosti u Hrvatskoj i u zemlji primatelju.
* ***Što će učenici dobiti nakon mobilnosti?***

Učenici će dobiti:

* certifikat **Europass Mobility** kojim dokazuju provedenu mobilnost i stečena znanja

***Pitanja:***

Vaša pitanja možete uputiti na kontakt osobu:

PETRA ŠABIĆ

Koordinatorica projekta, HDLU

[erasmus@hdlu.hr](mailto:erasmus@hdlu.hr)

Bojana Vukojević, koordinatorica za školu

[bojbrk@gmail.com](mailto:bojbrk@gmail.com) ili u školi